Diari Oficial de la Generalitat Valenciana


Sumari del DOGV 6260, del 05-05-2010 (2010/4025)

Notificació de la sentència dictada en el judici verbal número 695/2008.
------------------------------------------------------------------------

### Dades del document

Número de DOGV
:   6260

Data del DOGV
:   05-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4025


Organisme emissor
:   Jutjat de Primera Instància Número 1 de Nules

Tipus de document
:   Edicte

Notificació de la sentència dictada en el judici verbal número 695/2008. [2010/4025]  
Judici verbal (desnonament per falta de pagament) 000695/2009   
Part demandant: Jorge Arregui Recatalá.   
Part demandada: Mª Larisa Gómez Usó.   
Sobre: verbals arrendaticis.   
En el judici a què es fa referència s'ha dictat la sentència que conté els termes que són literalment com segueixen:   
Procediment: Judici verbal 695/2009   
Sentència   
Nules, 19 de febrer de 2010   
Sonia Lleó Martín, jutgessa sustituta del Jutjat de Primera Instància i Instrucció número 1 de Nules, ha vist aquestes actuacions de judici verbal en acumulació d'accions de desnonament per falta de pagament i reclamació d'unes quantitats que es deuen. Les actuacions han estat seguides davant d'aquest Jutjat sota el número 695 de l'any 2009, a instàncies de Jorge Arregui Recatalá, representat per la procuradora Raquel Tugal Sorribes i assistit per la lletrada Amparo Hurtado Bartual, contra Mª Larisa Gómez Usó, declarada en situació processal de rebel·lia per no haver comparegut a l' acte del judici malgrat estar citada legalment.   
Dispositiva   
Estime de forma íntegra la demanda interposada per la procuradora Raquel Tugal Sorribes, en nom i representació de Jorge Arregui Recatalá, contra Mª Larisa Gómez Usó, en situació processal de rebel·lia, i declare resolt el contracte d'arrendament de data 20 de novembre de 2008, signat entre els qui són part d'aquest procediment i, en conseqüència, pertoca el desnonament de la demandada de l'habitatge siti a Moncofa, carrer de Benicarló, número 7, 4A, Edifici Cancún, per falta de pagament la renda convinguda i quantitats assimilades, i condemne la demandada a deixar l'immoble esmentat lliure i a disposició de l'actora, fent-li saber que, atés que la sentència és condemnatòria, si no s'hi interposa un recurs, es procedirà al seu llançament el dia 6 d'abril de 2010 a les 09.30, si ho sol·licita el demandant en la forma que disposa l'article 549 de la Llei d'Enjudiciament Civil. Igualment, com a conseqüència de l'estimació de la demanda condemne la demandada a pagar al demandant la quantitat de 5.528,14 euros. Tot això fent imposició expressa de les costes causades en la tramitació d'aquest procediment a la demandada.   
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.   
Porteu l'original al llibre de sentències.   
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme; Sonia Lleó Martín, jutgessa substituta del Jutjat de Primera Instància i Instrucció número 1 de Nules.   
Publicació. La sentència anterior va ser llegida i publicada per la jutgessa que la va dictar en el dia de la seua data. En done fe».   
Informació sobre el dipòsit per a interposar un recurs:   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 1122 KH EEEE AA) indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.   
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Atés que es desconeix el domicili o la residència actuals de la part demandada, mitjançant la provisió de 23 de febrer de 2010, el jutge, de conformitat amb el que disposen els articles 497.2 i de la Llei 1/2000, d'Enjudiciament Civil, ha ordenat la publicació d'aquest edicte al Diari Oficial de la Comunitat Valenciana per a portar a efecte la diligència de notificació a la demandada Mª Larisa Gómez Uso de la sentència de data 19 de febrer de 2010.  
Nules, 23 de febrer de 2010.- La secretària judicial: María Desamparados Bretón Martínez.